Diari Oficial de la Generalitat Valenciana


Sumari del DOGV 1268, del 21-03-1990 (1990/816882)

ORDRE de 29 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal facultatiu dels serveis jerarquitzats de les institucions sanitàries de la Seguretat Social dependents del Servei Valencià de Salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/29/(6)/dof/vci/html**

### Dades del document

Número de DOGV
:   1268

Data del DOGV
:   21-03-1990

Secció del DOGV
:   DISPOSICIONS GENERALS

Número del document
:   1990/816882


Data del document
:   29-12-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 29 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal facultatiu dels serveis jerarquitzats de les Institucions Sanitàries de la Seguretat Social dependents del Servei Valencià de Salut.  
En compliment del que preveu l'article 8 del Decret 114/1989, de 17 de juliol, del Consell de la Generalitat Valenciana, pel qual s'estableix i regula l'Oferta d'Ocupació de personal adscrit a les institucions sanitàries del Servei Valencià de Salut, i després d'haver-ne mantingut reunions amb els sindicats amb representació majoritària en el Servei Valencià de Salut per definir i desplegar, en el marc de diàleg i de participació previst en la Llei 9/1987, de 12 de juny, els aspectes fonamentals del sistema de provisió de vacants desplegat,  
ORDENE  
Article primer  
S'aproven les bases generals que han de regir la provisió de vacants de personal facultatiu en els serveis jerarquitzats de les institucions sanitàries de la Seguretat Social depenents del Servei Valencià de Salut, contingudes a l'annex I d'aquesta Ordre.  
Article segon  
Tals bases seran d?aplicació als processos selectius per a la provisió de vacants de personal subjecte a l?àmbit d'aplicació de l?Estatut Jurídic del Personal Mèdic de la Seguretat Social, al servei de les institucions sanitàries de la Seguretat Social depenents del Servei Valencià de Salut, de les següents categories:  
1) Personal facultatiu especialista.  
2) Personal facultatiu enquadrat en les unitats de documentació clínica i admissió de centres hospitalaris, creades ver Ordre de la Conselleria de Sanitat i Consum de 15 de novembre de 1988 (DOGV 953, de 29 de novembre), i qualsevol altra categoria de personal facultatiu de serveis jerarquitzats.  
3) Personal titulat superior no sanitari amb l?excepció de l?específicament regulat a l?Estatut del Personal No Sanitari al servei de les institucions sanitàries de la Seguretat Social  
Article tercer  
De les places oferides per a la provisió, s'en podrà reservar fins un límit màxim de la seua meitat, per a la provisió mitjançant concurs de trasllat, i de la resta, per concurs oposició, acumulant a aquest darrer les vacants que no haguessen estat cobertes mitjançant el primer.  
De les places oferides en aquesta fase de concurs oposició es realitzarà una reserva per a la provisió mitjançant torn restringit de promoció interna per al personal amb plaça en propietat en places o categories estatutàries, segons que disposa la normativa d'aplicació i amb les bases aprovades segons aquesta Ordre, i les altres, per torn lliure, acumulant a aquest darrer torn les vacants que no haguessen estat cobertes mitjançant el primer. Així mateix, s'establirà un torn de reserva en favor de persones amb la condició legal de minusvàlids que, per al conjunt de les places oferides en totes les convocatòries previstes al llarg de l'exercici, no podrà ser inferior al percentatge establert en la corresponent Oferta d'Ocupació. Les places no cobertes per aquests aspirants s'acumularan igualment al torn lliure.  
Els especialistes no jerarquitzats amb nomenament en propietat que actuen en institucions sanitàries obertes on, per la seua progressiva transformació en centres d'especialitats, es constituesquen unitats jerarquitzades, disposaran, segons que disposa l'article 52.2., de l'Estatu Jurídic del Personal Mèdic de la Seguretat Social, d'opció prèvia per a ocupar plaça de la corresponent especialitat en aquesta Institució, i per a això es realitzarà la corresponent oferta d'incorporació.  
Article quart  
Les convocatòries de les places subjectes a l'àmbit d'aplicació de les esmentades bases, sempre amb subjecció al que disposa el Decret d'Oferta d'Ocupació de Personal Adscrit a les institucions sanitàries del Servei Valencià de Salut corresponent a cada exercici, seran realitzades, a l'empara de la delegació efectuada als apartats A)c) i A)f) de l'article 3 de l'Ordre de 30 de novembre de 1988, de la Conselleria de Sanitat i Consum (DOGV 975, de 2 de gener de 1989), pel director del Servei Valencià de Salut. La fase d'oferta d'integració es podrà resoldre descentralitzadament i, en aquest supòsit, la delegació de competències i les referències al Director del Servei Valencià de Salut s'entendran efectuades al respectiu Delegat o Director Gerent d'Area de Salut de l'esmentat Organisme.  
Article cinquè  
En la resolució que convoque cada fase caldrà fer-hi constar, si més no, les següents circumstàncies:  
a) Nombre de vacants oferides per concurs-oposició i, si s'escau, per concurs de trasllat agrupades per especialitats, amb indicació del districte sanitari -o, si s'escau, de l?Area de Salut- i de l'hospital o de la unitat al servei jerarquitzat al qual queden adscrites funcionalment i orgànicament tals places.  
b) Nombre de vacants oferides per a la incorporació d'especialistes no jerarquitzats als serveis jerarquitzats de la Seguretat Social depenents del Servei Valencià de Salut, amb indicació de la institució sanitària oberta i d'especialitats en què es constitueixen els respectius serveis jerarquitzats i del districte sanitari -o, si s'escau, de l'àrea de salut- i de l'hospital de la unitat al servei jerarquitzat al qual queden adscrites funcionalment i orgànicament tals places.  
c) Termini de presentació d'instàncies, òrgan a què han de dirigir-se i el seu domicili o, si s'escau, dels llocs on els concursants hauran de presentar les sol·licituds.  
d) Drets d'examen, específicant-ne la quantia, i també el banc o la caixa d'estalvis i compte corrent on caldrà efectuar l?ingrés.  
e) Expressa referència a les bases aprovades per aquesta Ordre, que regularan la Convocatòria, amb indicació del Diari Oficial de la Generalitat Valenciana i del Butlletí Oficial de l?Estat on s'han publicat.  
f) Expressa referència, en la convocatòria de la fase de concurs oposició, al nombre de vacants convocades per torn restringit de promoció interna.  
Article sisé  
L'esmentada resolució es publicarà al Diari Oficial de la Generalitat Valenciana i al Butlletí Oficial de l?Estat.  
DISPOSICIO DEROGATORIA  
Queden derogades en l'àmbit de la Comunitat Valenciana totes les normes d'igual o inferior rang que s'oposen a aquesta Ordre.  
DISPOSICIO FINAL PRIMERA  
Aquesta Ordre es publicarà, a més de al Diari Oficial de la Generalitat Valenciana, al Butlletí Oficial de l?Estat.  
DISPOSICIO FINAL SEGONA  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 29 de desembre de 1989.   
El Conseller de Sanitat i Consum:   
Joaquín Colomer Sala.  
ANNEX I  
Bases generals per a les convocatòries per a la provisió de vacants de personal facultatiu dels serveis jerarquitzats de les institucions sanitàries dependents del Servei Valencià de Salut  
1. Places objecte de convocatòria  
La relació de places, torns de cobertura, i les altres característiques de les vacants convocades per a la provisió de cada fase, seran les que s'especifiquen en la corresponent convocatòria, i també les que es deriven de l'aplicació de l?Estatut Jurídic del Personal Mèdic i de la resta de disposicions aplicables.  
2. Característiques generals  
2.1. Incompalibilitats  
El personal que obtinga plaça en la present convocatòria no podrà compatibilitzar el seu exercici amb un segon lloc de treball, càrrec o activitat en el sector públic, tret dels supòsits excepcionals que preveuen les disposicions vigents en matèria d'incompatibilitats. Així mateix, els llicenciats o doctors en farmàcia que obtinguen plaça en aquestes convocatòries seran incompatibles amb l?exercici professional en oficines de farmàcia i en qualsevol lloc de treball en la indústria farmacèutica.  
2.2. Dedicació exclusiva  
Els facultatius que obtinguen plaça en aquestes convocatòries, pel sistema d'oferta d'integració, de concurs de trasllat voluntari o mitjançant opció d'incorporació per a facultatius especialistes no jerarquitzats, s'acolliran al règim de dedicació exclusiva en els termes prevists per la Llei 53/84, Reial Decret 598/85 i Decret 60/85 del Consell de la Generalitat Valenciana, ja que els llocs de treball tenen assignat complement específic. Excepcionalment, el personal que obtinga plaça pel sistema d'oferta d'integració, podrà renunciar al règim de dedicació exclusiva, i a aquest efecte presentarà escrit dirigit al Director del Servei Valencià de Salut, dins el termini dels 15 dies següents a la presa de possessió.  
2.3. Règim de jornada laboral.  
El règim de prestació de serveis serà indistintament de matí i/o vesprada. El règim horari s'entén sens perjudici del que pogués correspondre per participar en les diferents modalitats de torns d'atenció continuada.  
2.4. Retribucions.  
Les places estan dotades amb les retribucions que determina el Reial Decret-Llei 3/1987, d?1 1 de setembre, en la quantia fixada pressupostàriament per al personal facultatiu dels serveis jerarquitzats de les institucions sanitàries de la Seguretat Social dependents del Servei Valencià de Salut.  
2.5. Règim jurídic.  
El personal que obtinga plaça estarà subjecte al règim jurídic de l?Estatut Jurídic del Personal Mèdic de la Seguretat Social, i a la resta de disposicions que els siguen d'aplicació.  
2.6. Adscripció orgànica i funcional  
Els facultatius especialistes que obtinguen plaça en virtut de la convocatòria podran ser destinats a prestar servei en qualsevol de les institucions sanitàries del districte sanitari o, en el seu cas, àrea de salut per la que s'adscriu la plaça, la qual estarà orgànicament adscrita al servei jerarquitzat o unitat corresponent, i funcionalment al Districte Sanitari o, en el seu cas, àrea de salut a la que estiga adscrit tal servei jerarquitzat o unitat.  
2.7. Reserves  
Totes les plaçes convocades mitjançant concurs i concurs-oposició quedaran sotmeses a les reserves de reingrés per excedència que puguen produïrse, per tant tal convocatòria s'entendrà sin perjuí de la reserva general a la que es refereix aquest pàrraf.  
3. Requisits dels aspirants  
3.1. Requisits específics per optar a l'oferta d'incorporació d'especialistes no jerarquitzats als serveis jerarquitzats dependents del Servei Valencià de Salut.  
3.1.1. Trobar-se en situació de servei actiu i tenir nomenament en propietat com a metge especialista, cap d'equip quirúrgic o mèdico-quirúrgic o metge ajudant d'equip quirúrgic o mèdico-quirúrgic en la institució sanitària oberta on es constituesca el servei jerarquitzat corresponent.  
3.1.2 . Posseir el corresponent títol de metge especialista lliurat pel Ministeri d'Educació i Ciència.  
3.1.3. Acreditar mitjançant certificat emés per les Delegacions del Servei Valencià de Salut a Alacant, Castelló i València, que es troba exercint l'especialitat de la plaça que se sol·licita, independentment de la plaça que ocupa en propietat.  
3.2. Requisits comuns per al concurs de trasllat i concurs-oposició  
3.2.1. Tenir la nacionalitat espanyola.  
3.2.2. Posseir la titulació corresponent:  
a) Metges: posseir el títol de llicenciat o de doctor en medicina i cirurgia i posseir el corresponent títol de metge especialista lliurat pel Ministeri d'Educació i Ciència, tret de les places de les unitats de documentació clínica i admissió, que sols requeriran el títol de llicenciat o de doctor en medicina i cirurgia.  
b) Farmacèutics: posseir el títol de llicenciat o de doctor en farmàcia i posseir el corresponent títol de farmacèutic especialista, lliurat pel Ministeri d'Educació i Ciència.  
Aquests llicenciats o doctors podran accedir a places de les especialitats de farmàcia hospitalària, anàlisis clíniques, microbiologia i parasitologia, i bioquímica clínica en funció del títol d'especialitat que posseesquen.  
c) Químics: posseir el títol de llicenciat o de doctor en ciències químiques i acreditar la seua formació en l?especialitat de què es tracte mitjançant diploma lliurat per la corresponent escola d'especialització o formació completa com a químic intern i resident, realitzada en centres acreditats o degudament reconeguts, amb la prèvia superació de la prova nacional selectiva que estableixen les disposicions vigents.  
Aquests llicenciats o doctors podran accedir a places de les especialitats d'anàlisis clíniques, microbiologia i parasitologia i bioquímica clínica en funció del diploma d'especialització o del certificat de residència efectuada que posseesquen.  
d) Biòlegs: posseir el títol de llicenciat o de doctor en ciències biològiques, i acreditar la seua formació en l?especialitat de què es tracte mitjançant formació completa com a biòleg intern o resident, realitzada en centres acreditats o degudament reconeguts, amb la prèvia superació de la prova nacional selectiva que estableixen les disposicions vigents.  
Aquests llicenciats o doctors podran accedir a places de les especialitats de bioquímica clínica i d'immunologia en funció del certificat de residència efectuada que posseesquen.  
e) Odontòlegs: Posseir el títol de llicenciat o de doctor en odontologia.  
Aquests llicenciats o doctors podran accedir a places d'odontologia.  
Es considerarà prou per participar en la convocatòria l'acreditació d'haver presentat en el termini i en la forma que pertoque davant el Ministeri d'Educació i Ciència la corresponent sol·licitud del títol de l?especialitat. Els nomenaments que es lliuren i les preses de possessió estaran subjectes a la necessitat ineludible d'obtenció del títol de l?especialitat i a la seua presentació a l'òrgan corresponent del Servei Valencià de Salut, una vegada que el Ministeri d'Educació i Ciència resolga els tràmits prevists en la normativa vigent per al seu lliurament.  
3.2.3. Aptitud psicofísica que s'acreditarà per reconeixement mèdic en el centre del Servei Valencià de Salut que es determinarà una vegada obtinguda la plaça, i la plaça quedarà supeditada a la superació d'aquest requisit.  
3.2.4. No trobar-se inhabilitat per a l?exercici professional o per a l?exercici de funcions públiques, ni separat mitjançant expedient disciplinari del servei de qualsevol de les Administracions Públiques o de la Seguretat Social.  
3.2.5. No trobar-se comprés en la limitació establerta per l'article 62.2 de l?Estatut Jurídic del Personal Mèdic de la Seguretat Social en el moment de la finalització del termini de presentació de sol·licituds.  
3.2.6. Ingressar en el compte corrent del banc o de la caixa d'estalvis que s'indicarà a la convocatòria la quantitat que també s'hi especique, en concepte de drets d'examen per cada instància que es formule en la forma regulada en la base 4.  
3.3. Requisits específics per al concurs de trasllat.  
3.3.1. Trobar-se en situació de servei actiu o de qualsevol altra situació, tinga o no reserva de plaça, i tenir nomenament en propietat com a metge especialista en els serveis jerarquitzats de les institucions sanitàries de la Seguretat Social.  
3.3.2. Acreditar mitjançant certificat, emés en l?àmbit de la Comunitat Valenciana per les delegacions del Servei Valencià de Salut a Alacant, Castelló i València, i a la resta de l?Estat per la Direcció Provincial de l?Insalud o pel Servei de Salut de la Comunitat Autònoma corresponent, que es troba exercint l?especialitat de la plaça que se sol·licita, independentment de la denominació de la plaça que s'ocupa en propietat.  
3.3.3. En el cas del personal que no tinga reserva de plaça, no serà requisit haver obtingut el reingrés anteriorment, però sí reunir els requisits legals i reglamentaris per al reingrés en el moment de finalització del termini de presentació de sol·licituds.  
3.4. Requisits per al reingrés d'excedència.  
Reunir els requisits establerts en l'article 15 de l?Estatut Jurídic del Personal Mèdic de la Seguretat Social en el moment de finalització del termini de presentació de sol·licituds, i no caldrà haver sol·licitat i obtingut anteriorment el reingrés d'excedència.  
3.5. Requisits específics per al torn de promoció interna.  
Els aspirants que concorreguen mitjançant torn restringit de promoció interna, a més dels requisits establerts a la base 3.2., anterior, hauran de posseir la condició de personal estatutari amb nomenament en propietat i si més no dos anys d'antiguitat en el mateix o immediatament anterior grup de titulació al de la plaça o categoria a què opten.  
3.6. Moment en què cal acreditar el compliment dels requisits per concursar.  
3.6.1. Els requisits establerts als apartats anteriors hauran de complir-se en el moment de finalitzar el termini de presentació d'instàncies i mantenir-se fins al moment de la presa de possessió.  
3.6.2. Els requisits a què es refereix la base 3.2., amb excepció del requisit contingut al punt 3.2.6., seran acreditats fefaentment pel concursant una vegada haurà resultat adjudicatari de plaça i prèviament a la seua presa de possessió.  
3.6.3. El justificant d'haver ingressat els drets d'examen s'adjuntarà a la instància corresponent i serà causa de no admissió el fet de no haver ingressat dins del termini i en la forma que pertoque els esmentats drets.  
3.6.4. La comprovació de la concurrència dels requisits específics continguts en la base 3.3. i 3.4. es realitzarà en el moment de concursar, i a aquest efecte el concursant haurà d'aportar l'acreditació documental del compliment de tals requisits amb la instància corresponent.  
4. Sol·licituds  
4.1. Model  
Els interessats a participar en la convocatòria o exercir l?opció d'incorporació als serveis jerarquitzats hauran de formular l?oportuna sol·licitud, segons el model oficial que s'adjuntarà com a annex a les convocatòries i serà facilitat gratuïtament a les Delegacions del Servei Valencià de Salut.  
4.2. Presentació.  
Les sol·licituds dirigides a l'Il·lm. Sr. director del Servei Valencià de Salut i degudament emplenades, es podran presentar a les unitats de Registre de les Delegacions del Servei Valencià de Salut a Alacant, Castelló i València o mitjançant qualsevol de les formes previstes en la Llei de Procediment Administratiu. Us sol·licituds presentades per correu s'atendran al que disposa l'article 66 de la Llei de Procediment Administratiu.  
4.3. Termini.  
El termini de presentació d'instàncies serà de trenta dies hàbils comptadors a partir de l?endemà de la publicació de la respectiva fase de la convocatòria al Diari Oficial de la Generalitat Valenciana i, si s'escau, al Butlletí Oficial de l?Estat.  
En el supòsit que la publicació d'ambdós diaris oficials no los simultània el termini previst en el paràgraf anterior quedarà obert per la darrera publicació realitzada.  
4.4. Ordre de preferència sobre les places convocades.  
El personal facultatiu que desitge participar en la convocatòria formularà una única instància per a totes les places objecte de convocatòria de la mateixa especialitat i torn. Els facultatius que hi concursen per torn lliure concursaran igualment i de forma automàtica a les places convocades per concurs de trallat o per torns restringits de promoció interna o minusvàlids, en el supòsit que aquestes foren acumulades al torn lliure. L'elecció de destinacions es realitzarà una vegada publicats els resultats, en la forma especificada a la base 8, i s'hi tindrà en compte que els aspirants aprovats que pertanyen al torn restringit de promoció interna tindran preferència sobre els del torn lliure per elegir plaça.  
4.5. Exclusió per falsedat.  
La consignació de dades falses en la instància, o en la documentació aportada pels aspirants, comportarà l?exclusió del concurs i/o la nul·litat de la placa adjudicada si escau, sens perjudici de les mesures legals que corresponguen.  
4.6. Domicili a efecte de notificacions.  
El domicili que figure a les instàncies es considerarà l?únic vàlid a efecte de notificacions, i serà responsabilitat exclusiva del concursant tant els errors en la seua consignació com la comunicació al Servei Valencià de Salut de qualsevol canvi de l?esmentat domicili.  
4.7. Aspirants minusvàlids  
El Tribunal establirà, per a les persones amb minusvàlues que així ho sol·liciten, les adaptacions possibles de temps i de mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en la convocatòria. Les dites adaptacions no podran desvirtuar el caràcter de les proves, la finalitat de les quals és valorar l'aptitud dels concursants per a les funcions pròpies de la plaça a què es concurse.  
4.8. Aspirants per promoció interna.  
L'opció pel torn restringit de promoció interna haurà de formular-se en la corresponent sol·licitud de participació en la convocatòria, en l?espai habilitat a aquest efecte. En el supòsit que l'aspirant no acomplís els requisit per a concursar per aquest torn, la seua sol·licitud es traslladarà automàticament al torn lliure.  
5. Documentació a aportar amb la instància  
5.1. Documentació acreditativa de requisits.  
Amb la instància els concursants hauran d'aportar els següents documents:  
5.1.1. Justificant d'ingrés dels drets d'examen.  
Rebut d'haver ingressat al compte corrent de l?entitat bancària que es determinarà la quantitat especificada en la convocatòria en concepte de drets d'examen. Quan la sol·licitud es trameta per correu l?ingrés es podrà realitzar per gir postal o telegràfic o per transferència bancària i s'adjuntarà a la instància el corresponent rebut acreditatiu.  
5.1.2. Documentació acreditativa de requisits específics.  
Acreditació dels requisits especificats a les bases 3.3. i 3.4. per als concursants que opten al concurs de trasllat o exercesquen l?opció d'incorporació a serveis jerarquitzats.  
5.1.3. Acreditació de plaça en propietat per al torn de promoció interna:  
Els aspirants per promoció interna hauran de presentar certificat -lliurat pel gerent, director, director de Gestió i Serveis General o administrador de la institució sanitària on presten serveis, amb el vist-i-plau del delegat del Servei Valencià de Salut, director Provincial de l?INSAWD o òrgan competent quan es tracte d'institucions transferides a altres Comunitats Autònomes- acreditant llur condició de personal estatutari amb nomenament en propietat i almenys dos anys d'antiguitat en el mateix o immediatament anterior grup de titulació al de la plaça o categoria a què s'opte.  
5.2. Documentació a efecte de barem.  
Així mateix hauran d'aportar, en sobre tancat en la portada del qual figurarà l'especialitat a què concorren i el nom i cognoms del concursant, la documentació següent:  
5.2.1. Història professional.  
Història professional on figuren els mèrits valorables segons el barem que s'adjunta com a annex I/I, i en l'ordre establert a l'esmentat barem.  
5.2.2. Documentació acreditativa de mèrits valorables.  
La documentació acreditativa dels mèrits que els concursants desitgen de fer valdre davant el Tribunal, segons el barem d'aplicació esmentat i en l'ordre que s'hi estableix.  
5.2.3. Certificat de serveis prestats en propietat.  
Certificat de serveis prestats en propietat en la Seguretat Social per al personal que opte a l'oferta d'incorporació d'especialistes no jerarquitzats als serveis jerarquitzats de la Seguretat Social dependents del Servei Valencià de Salut.  
5.3. Acreditació de la documentació presentada  
5.3.1. Els requisits i mèrits valorables podran acreditar-se mitjançant la documentació original, testimoni notarial o fotocòpia degudament compulsada.  
5.3.2. Quant als treballs i les publicacions científiques, se'n podrà aportar fotocòpia simple, sempre que s'especifique la ressenya de la publicació. Si es tractava d'aportacions a reunions científiques de les quals no haja existit publicació s'admetrà certificat acreditatiu original o fotocòpia degudament compulsada del centre o institució organitzadora.  
5.3.3. Els Tribunals, que sols podran valorar la documentació degudament acreditada i aportada dins del termini i en la forma escaient, sense que li siga d'aplicació l'article 54 de la Llei de Procediment Administratiu per a aquella que no haja estat aportada amb la instància, podran requerir-ne qualsevol aclariment. Quan el requeriment no siga atés no es valorarà el mèrit corresponent. Els Tribunals podran així mateix sol·licitar als aspirants còpia traduïda dels documents al·legats per ells quan estiguen redactats en idiomes distints als oficials en la Comunitat Valenciana.  
6. Admissió i exclusió dels aspirants  
6.1. Llista provisional d'admesos.  
Finalitzat el termini de presentació d'instàncies, el director del Servei Valencià de Salut publicarà resolució per la qual s'aprove la llista provisional d'admesos i exclosos. A l?esmentada llista figurarà, per torns de cobertura, el nom i els cognoms dels concursants, l?especialitat a què concursen, indicació, si s'escau, de la causa d'exclusió i termini de reparació de defectes.  
Els concursants disposaran d'un termini de 10 dies hàbils comptats a partir de l'endemà de la data de publicació de la resolució, als efectes de presentació d'al·legacions i de reparació de defectes, davant la Direcció del Servei Valencià de Salut, segons que estableix l'article 121 de la Llei de Procediment Administratiu.  
6.2. Llista definitiva d'admesos.  
Finalitzat el termini esmentat a la base anterior vistes les al·legacions i reparats els defectes i si escau, es publicarà la llista definitiva d'admesos i exclosos en la mateixa forma que la llista provisional.  
Contra la Resolució de la Direcció del Servei Valencià de Salut que aprove la llista definitiva es podran interposar els recursos que s'especifiquen a la base 13.  
6.3. Reintegrament de drets d'examen.  
Els drets d'examen seran reintegrats d'ofici a aquells aspirants que siguen exclosos definitivament de les proves selectives.  
7. Tribunals  
7.1. Composició.  
Els Tribunals que jutgen els concursos, la composició nominal dels quals serà anunciada amb la Resolució que aprove la llista provisional d'aspirants admesos i exclosos, tindran la següent composició:  
President: El director del Servei Valencià de Salut o persona en qui delegue.  
Vocals: Un director mèdic d'hospital acreditat per a la docència designat pel director del Servei Valencià de Salut.  
Un facultatiu especialista de l?especialitat de què es tracte, amb nomenament en propietat en servei jerarquitzat de la Seguretat Social, o en hospitals acreditats per a la docència en l?especialitat corresponent, en l?àmbit de la Comunitat Valenciana, nomenat per la comissió nacional de l?especialitat de què es tracte o, quan es tractarà de places de titulats superior no especialistes, un llicenciat o un doctor en la corresponent llicenciatura, nomenat per la Conselleria de Sanitat i Consum.  
Un facultatiu especialista de l?especialitat de què es tracte, amb nomenament en propietat en servei jerarquitzat de la Seguretat Social, o en hospitals acreditats per a la docència en l?especialitat corresponent, en l?àmbit de la Comunitat Valenciana, nomenat per la Conselleria de Sanitat i Consum. Quan es tractarà de places de titulats superiors no especialistes el nomenament recaurà sobre un llicenciat o un doctor en la corresponent llicenciatura.  
Un cap de servei o de secció, especialista de l?especialitat de què es tracte, amb nomenament en propietat en servei jerarquitzat de la Seguretat Social, o en hospitals acreditats per a la docència en l?especialitat corresponent, en l?àmbit de la Comunitat Valenciana, nomenat per la societat científica de l?especialitat de què es tracte. En el cas on concórrega més d'una societat científica es realitzarà un sorteig públic per designar el corresponent vocal i suplent. Quan es tractarà de titulats superior no especialistes, aquest vocal serà nomenat per la Conselleria de Sanitat i Consum.  
Dos representants de les Organitzacions Sindicals amb representació, segons que disposa l'article 30 i següents de la Llei 9/1987, de 12 de juny, en les Juntes de Personal al servei de les institucions sanitàries de la Seguretat Social depenents del Servei Valencià de Salut, designats per aquestes.  
Secretari- Ho serà un funcionari del Servei Valencià de Salut, llicenciat en medicina i cirurgia, nomenat per la Direcció del Servei Valencià de Salut. Quan es tractarà de places de titulats superiors no sanitaris el nomenament recaurà sobre un funcionari del grup A del Servei Valencià de Salut.  
7.2. Règim de funcionament.  
7.2.1. Tots els membres dels Tribunals actuaran amb veu i vot Seran necessàriament designats entre personal del grup A i tindran el seu corresponent suplent que serà designat en la mateixa forma que el titular.  
7.2.2. S'entendrà constituït el Tribunal quan assistesquen la majoria dels seus membres i necessàriament d'entre ells qui siga el seu President o suplent, que tindrà vot de qualitat en cas d'empat. En cas d'inassistència del secretari realitzarà les seues funcions un vocal d'acord amb l'ordre en què apareixen nomenats en la base 7.1.  
7.2.3. Les Organitzacions Sindicals seran requerides per la Direcció del Servei Valencià de Salut perquè proposen el seu vocal representant. Si en el termini de 15 dies des del requeriment no se'n rebés la proposta continuaran les actuacions sens perjudici de procedir a la corresponent publicació i incorporació d'aquests vocals als Tribunals quan es conega aquella proposta.  
7.2.4. El Tribunal tindrà la categoria primera de les assenyalades en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i Ordre de 17 de febrer de 1986 (DOGV de 10 de març de 1986) per la qual es desplega l'anterior Decret.  
7.2.5. Els Tribunals podran disposar la incorporació als seus treballs de personal especialista en les corresponents matèries. L'esmentat personal limitarà la seua actuació a l'assessorament del Tribunal. La seua designació serà realitzada pel director del Servei Valencià de Salut a proposta del Tribunal i es farà pública en la forma regulada en la base 12, i hauran d'abstenir-se o podran ser recusats en el mateix mode que els membres del Tribunal. Així mateix, i a efecte d'indemnitzacions per raó del servei, se seguirà el disposat per als membres del Tribunal.  
7.2.6. Les Organitzacions Sindicals esmentades a l'article 7.1. i no representades a través de vocals en els corresponents Tribunals podran designar-hi un observador, que actuarà amb veu però sens vot.  
7.3. Abstenció i recusació.  
Els membres del Tribunal s'hauran d'abstenir i podran ser recusats pels interessats quan concórreguen en ells circumstàncies de les previstes en l'article 20 de la Llei de Procediment Administratiu. Igualment, s'hauran d'abstenir aquells que haguessen realitzat tasques de preparació d'aspirants en els 5 anys anteriors al començament d'aquestes proves, tret que tals tasques estiguessen vinculades a la formació oficial per a l'obtenció de la titulació en base a la qual concorre l'aspirant.  
7.4. Seu del Tribunal.  
Als efectes de comunicacions i la resta d'incidències, el Tribunal tindrà la seua seu als Serveis Centrals del Servei Valencià de Salut (c/. Llúria, 19, 46366-València) tret que la convocatòria indiqués expressament altra seu.  
8. Desplegament del Concurs  
8.1. Oferta d'incorporació d'especialistes no jerarquitzats als serveis jerarquitzats de la Seguretat Social depenents del Servei Valencià de Salut.  
8.1.1. Finalitzat el termini de presentació d'instàncies, l?oferta d'incorporació directa d'especialistes no jerarquitzats als serveis jerarquitzats serà resolta per la Direcció del Servei Valencià de Salut. Segons que disposa l'article 52.2., de l?Estatut de Personal Mèdic, quan diversos facultatius exerciten l?opció d'incorporació a una mateixa plaça, aquesta s'adjudicarà a qui acredite una major antiguitat en la Seguretat Social amb nomenament en propietat. La presència de les organitzacions sindicals en aquesta fase serà requerida en la manera prevista en la base 7.2.3. i els seus representants podran conéixer tots els aspectes de la seua resolució.  
8.1.2. La Direcció del Servei Valencià de Salut farà pública l'adjudicació provisional de places. Els aspirants tindran accés als expedients d'adjudicació i hi podran presentar al·legacions, dirigides al director del Servei Valencià de Salut, durant un termini de 15 dies comptadors a partir de l'endemà de la publicació dels resultats provisionals.  
8.1.3. Les possibles vacants que poguessen restar passaran a augmentar les places convocades mitjançant concurs-oposició lliure.  
8.2. Reingrés d'excedència.  
8.2.1. Tot seguit, la Direcció del Servei Valencià de Salut resoldrà els reingressos d'excedència, tenint en compte la preferència d'aquests aspirants per ocupar una plaça anàloga a aquella en què els fou concedida l'excedència i en la mateixa localitat. Si existien diversos sol·licitants per a places de la mateixa especialitat i localitat, l'ordre d'adjudicació es determinarà valorant la major antiguitat en la data de sol·licitud de reingrés.  
8.2.2. El reingrés efectiu es produirà en la denominació i categoria de facultatiu especialista.  
8.2.3. La Direcció del Servei Valencià de Salut comunicarà als respectius tribunals l'adjudicació de places per reingrés d'excedència per a la seua desviació de les respectives convocatòries.  
8.3. Concurs de trasllat.  
8.3.1. El tribunal resoldrà seguidament el concurs de trasllat, i no es es procedirà a l'adjudicació de places per concurs-oposició fins que no hauran estat seleccionats els concursants per trasllat.  
8.3.2. El concurs de trasllat constarà d'una sola fase de valoració de mèrits, segons el barem que s'adjunta com a annex I/I. La qualificació final de cada aspirant vindrà determinada per la puntuació obtinguda.  
8.3.3. Realitzada la proposta d'adjudicació de places per concurs de trasllat, el tribunal acumularà al concurs-oposició lliure aquelles vacants que no haguessen estat adjudicades.  
8.4. Concurs-oposició.  
El concurs-oposició constarà de dues fases: fase d'oposició que consistirà en una prova pràctica i fase de concurs, consistent en la valoració dels mèrits segons el barem citat, i es determinarà la qualificació final de cada aspirant per la suma de les puntuacions obtingudes. Es desplegarà de la següent manera:  
8.4.1. Fase d'oposició.  
5.9.3.4. Anunci de la prova pràctica.  
El Tribunal, una vegada constituït, fixarà el dia, l?hora i el lloc per realitzar la prova pràctica. L'acord serà publicat al tauler d'anuncis de la seu central del Servei Valencià de Salut si més no 15 dies abans del fixat per a la seua celebració, i hi figurarà, a més de l?esmentat, el tipus de prova pràctica fixat pel Tribunal.  
Si es desplegava la prova pràctica en diversos exercicis, el dia, l?hora i el lloc del primer exercici es farà pública en la forma estipulada al paràgraf anterior. La data, l?hora i el lloc de la resta dels exercicis seran anunciades pel Tribunal al tauler d'anuncis dels Serveis Centrals del Servei Valencià de Salut i per aquells mitjans que s'estimés convenients per facilitar la màxima divulgació, amb cinc dies naturals d'antelació, si més no, a l'assenyalat per al seu començament.  
Quan l?exercici requeresca una lectura pública, l?ordre d'actuació dels opositors s'iniciarà alfabèticament pel primer de la lletra assenyalada en la resolució de l?Institut Valencià d'Administració Pública, després del sorteig realitzat d'acord amb l'article 14 del Decret 69/1986, de 2 de juny, del Consell de la Generalitat Valenciana i s'anunciarà la primera crida en la forma regulada al paràgraf anterior. El Tribunal anunciarà les crides successives als locals on se celebre la lectura, si més no amb 24 hores d'antelació.  
Els aspirants seran convocats en cada exercici en crida única, i perdran el seu dret els opositors que no comparesquen a realitzar-lo.  
6.6.6.4. Qualificació de les proves.  
A l'efecte de valoració de la prova pràctica, cada membre del Tribunal qualificarà a cadascun dels aspirants atorgant-li la puntuació que estime adient fins un màxim de 30 punts. Els membres del Tribunal no especialistes en la matèria objecte de la prova es podran abstenir de qualificar els concursants quan estimen que no reuneixen els coneixements suficients per a la correcta valoració de la prova.  
El Tribunal podrà establir que la prova pràctica consistesca en diversos exercicis, fins i tot eliminatoris.  
En aquest supòsit, el Tribunal establirà i anunciarà les puntuacions màximes atorgables a cada part de la prova i, si s'escau, la puntuació parcial mínima per sota de la qual el concursant en quedarà eliminat, sense que el conjunt de la prova pràctica puga superar els 30 punts.  
2.1.1.2. Puntuació mínima de la prova pràctica.  
La puntuació mínima exigible per a la superació del conjunt de la prova pràctica serà de 150 punts. La puntuació parcial mínima, en el supòsit que la prova pràctica consistesca en diversos exercicis eliminatoris, serà del 50% del valor concedit a l?exercici parcial corresponent.  
2.6.8.4. Puntuació final de la fase d'oposició.  
La puntuació final de cada aspirant en la prova es determinarà per la mitjana aritmètica de les qualificacions atorgades per cadascun dels membres del Tribunal, que es faran públiques.   
8.4.2. Fase de concurs.  
La fase de concurs, que no tindrà caràcter eliminatori i a la qual sols accediran aquells aspirants que hauran superat la fase d'oposició, consistirà en la valoració per part del Tribunal dels mèrits aplicables segons el barem d'aplicació que figura com a annex I/I. La qualificació final serà la suma de les puntuacions obtingudes en la prova pràctica i en la fase de barem. Els possibles empats es dirimiran en favor del concursant que hagués obtingut la puntuació més alta en la prova pràctica.  
8.4.3. Qualificació final del concurs-oposició.  
La puntuació obtinguda en la fase de concurs s'afegirà, a fi de determinar la qualificació final de cada aspirant, a l?obtinguda en la fase d'oposició sempre que aquesta darrera haja estat superada. En cap cas la puntuació obtinguda en la fase de concurs no podrà ser aplicada per a superar els exercicis de la fase d'oposició.  
8.5. Resultats provisionals i termini d'al·legacions.  
8.5.1. El Tribunal, en el termini de deu dies hàbils des de la finalització de els actuacions corresponents a cada torn, farà públics els resultats obtinguts pels concursants.  
8.5.2. A l?esmentada publicació figurarà, si s'escau, el que segueix: 1) Nom i cognoms del concursant, 2) Qualificació atorgada per cadascun dels membres del Tribunal en la prova pràctica, 3) Qualificació final de la prova pràctica, 4) Valoració dels mèrits aplicables segons el barem si el concursant hagués superat la prova pràctica, 5) Qualificació final del concurs.  
8.5.3. A la dita llista el nombre d'aprovats per a cada titulació i especialitat, no podrà ultrapassar el nombre de places convocades en la fase de concurs-oposició, i perdran els drets derivats de la seua participació en el concurs oposició els aspirants que, per la puntuació total assolida en la fase d'oposició no tinguen cabuda en l'esmentat nombre, tret del que disposa la base 8.6.4.  
8.5.4. Així mateix i en idèntica manera, es publicarà la relació d'aspirants que havent superat els mínims establerts pel Tribunal, per la puntuació total obtinguda no hagen superat la fase d'oposició.  
8.5.5. Els aspirants tindran accés als expedients de qualificació i hi podran presentar al·legacions, dirigides al President del corresponent Tribunal durant un termini de 15 dies comptadors a partir de l'endemà de la publicació de resultats.  
8.6. Proposta d'adjudicació de places.  
8.6.1. En el termini de 15 dies previst en la base anterior els seleccionats elegiran plaça, d'acord amb l'ordre de puntuació final, tenint en compte que els aspirants per torn de promoció interna tindran preferència sobre els del torn lliure. L'elecció de plaça es realitzarà mitjançant escrit dirigit al president del corresponent Tribunal i tramés a la seua seu.  
8.6.2. Igualment, presentaran opció de destinacions els aspirants a què es refereix la base 8.5.4.  
8.6.3. Si cap aspirant no presentés sol·licitud de destinació en el termini esmentat o no obtingués alguna de les sol·licitades s'entendrà que renuncia a l'adjudicació de la plaça, i perdrà els drets de la seua participació en el concurs-oposició.  
8.6.4. Si quedaven vacants sense cobrir, el Tribunal declararà que han superat la fase d'oposició, d'acord amb l'ordre de puntuació de l'esmentada fase, tants aspirants dels compresos en la base 8.5.4., com vacants queden, i els adjudicarà destinació segons els criteris ja exposats.  
8.6.5. Finalitzat aquest termini i després de la revisió de les al·legacions formulades pels concursants, el Tribunal publicarà la llista definitiva de resultats que tindrà la consideració de proposta d'adjudicació de places a la Direcció del Servei Valencià de Salut, per a la qual tindrà caràcter vinculant, tret que no s'hi hagen complit els requisits formals i de procediment establerts.  
8.6.6. A l'esmentada llista el nombre d'aprovats no podrà ultrapassar el nombre de places convocades en la fase de concurs-oposició, i els aspirants que, per la puntuació total assolida, no tinguen cabuda en l'esmentat nombre, perdran els drets derivats de participar-hi.  
8.6.7. En les propostes d'adjudicació de places formulades pels Tribunals es farà constar: 1) Nom i cognoms del concursant proposat, 2) Especialitat, 3) Districte Sanitari o àrea de Salut i Hospital o unitat a què és adscrita la plaça per a la qual és proposat, 4) torn i 5) qualificació final obtinguda.  
8.6.8. Els Tribunals no podran aprovar ni declarar que han superat la fase d'oposició, i consegüentment les proves selectives, un nombre superior d'aspirants al de places convocades. Qualsevol proposta d'aprovats que contravinga l'establert en aquesta base serà nul·la de ple dret.  
Igualment, els Tribunals no podran deixar sense cobrir les places convocades si els concursants que aspiren a elles compleixen les condicions establertes en la convocatòria i celebrada la fase d'oposició superen els mínims establerts pel Tribunal.  
8.7. Exclusió durant el desplegament del concurs.  
Si en qualsevol moment del procés de selecció el Tribunal coneixia que algun dels aspirants no posseeix la totalitat dels requisits exigits, caldrà requerir-li l'acreditació de tals requisits. Si els requisits en qüestió no foren acreditats en el termini dels 10 dies següents a la notificació del requeriment, el Tribunal realitzarà proposta d'exclusió d'aquest aspirant, amb indicació de les inexactituds o falsedats formulades per l'aspirant, al Director del Servei Valencià de Salut qui, amb les prèvies verificacions que estime oportunes, dictarà resolució motivada excloent l'aspirant del concurs. L'esmentada resolució podrà ser impugnada en la forma establerta en la base 13.  
9. Presentació de documents i notificació als interessats  
9.1. Reingrés d'excedència.  
El personal que obtinga plaça per reingrés d'excedència no necessitarà presentar cap documentació per incorporar-se al servei actiu, i tindrà un termini de presa de possessió de trenta dies hàbils des de la publicació al Diari Oficial de la Generalitat Valenciana i al Butlletí Oficial de l?Estat de la corresponent Resolució.  
9.2. Concurs-oposició.  
El personal seleccionat en el concurs-oposició disposarà d'un termini de quinze dies hàbils comptadors des de l?endemà de la publicació de la llista definitiva de resultats a què fa referència la base 8.6., per presentar davant el Servei Valencià de Salut la següent documentació:  
a) Fotocòpia compulsada del Document Nacional d'Identitat.  
b) Fotocòpia autenticada per fedatari públic del corresponent títol o resguard de llicenciat o de doctor.  
c) Fotocòpia autenticada per fedatari públic del títol o diploma de l?especialitat corresponent.  
d) Declaració de no haver estat separat mitjançant expedient disciplinari del servei de les Administracions Públiques o de la Seguretat Social, i de no desplegar activitats incompatibles ni incórrer en l'article 62.2 de l?Estatut Jurídic del Personal Mèdic de la Seguretat Social.  
e) Acreditar, mitjançant reconeixement mèdic efectuat pel centre del Servei Valencià de Salut que es determine, l'aptitud psicofísica.  
f) Els aspirants minusvàlids hauran de presentar un certificat de la Conselleria de Treball i Seguretat Social o de l?òrgan competent d'altres Comunitats Autònomes o de l'Administració de l?Estat, que acredite tal condició i la seua capacitat per exercir les tasques que corresponguen als llocs d'aquesta convocatòria.  
9.3. Concurs de trasllat i opció d'incorporació a serveis jerarquítzats.  
Els facultatius que ja exercesquen a com a tals plaça en propietat en alguna de les institucions sanitàries de la Seguretat Social, sols estaran obligats a acreditar la documentació que s'esmenta als apartats 9.2.c) i això en el supòsit que la plaça que ocuparen no fos de la mateixa especialitat o denominació.  
9.4. Exclusió per incompliment de requisits.  
Si un facultatiu seleccionat no compleix algun dels requisits exigits en la convocatòria, el director del Servei Valencià de Salut dictarà resolució motivada on es declare la pèrdua dels drets a la plaça de què es tracte. L'esmentada resolució podrà ser impugnada en la forma establerta en la base 10.  
10. Nomenament i presa de possessió  
10.1. Notificació i termini de presa de possessió  
Una vegada comprovat el compliment dels requisits, el director del Servei Valencià de Salut publicarà al Diari Oficial de la Generalitat Valenciana i al Butlletí Oficial de l?Estat una resolució designant els aspirants seleccionats amb indicació de la destinació concreta adjudicada.  
En el termini de trenta dies, comptadors a partir de l?endemà de la publicació a què fa referència el paràgraf anterior, els interessats hauran d'incorporar-se a llurs respectives destinacions i efectuar la presa de possessió, que es durà a efecte, una vegada lliurat el corresponent nomenament pel director del Servei Valencià de Salut, davant la Gerència o Direcció de l?hospital al qual estiga adscrita la corresponent plaça. Perdran els drets del concurs els qui sense una raó prou justificada deixen passar l?esmentat termini sense incorporar-se a les seues destinacions.  
Així mateix, quan un facultatiu no prenga possessió en el termini indicat de la plaga que li haja estat adjudicada o, havent-ne pres possessió, no l?exercesca durant els primers dotze mesos, serà exclós de qualsevol tipus de concurs per a la provisió de vacants de la Seguretat Social durant dotze mesos, tret que es tracte de places de superior categoria.  
En el supòsit que en algunes de les places convocades no es pogués produir la incorporació del personal per trobar-se el centre de destinació en període de condicionament, d'obres, d'instal·lació d'equips o d'altres causes semblants, el seu termini de presa de possessió no començarà a comptar-se fins que realment puguen iniciar la prestació del servei i, consegüentment, iniciar-se'n drets econòmics, ni de qualsevol altre tipus al seu favor. Tals circumstàncies seran notificades fefaentment als interessats pel Servei Valencià de Salut i la durada d'aquesta situació no podrà ser superior a 6 mesos.  
10.2. Sol·licitud d'expedient personal i cessament en altres places.  
Quan el personal que obtinga plaça exercesca altra en la Seguretat Social en Institucions Sanitàries no depenents del Servei Valencià de Salut, aquest sol·licitarà a l'entitat gestora corresponent l'expedient personal de l'aspirant seleccionat. En tot cas, la presa de possessió de la nova plaça implicarà el cessament en la que exercia.  
11. Coneixement del valencià  
11.1. Els qui obtinguen plaça acreditaran els seus coneixements de valencià amb la presentació dels certificats, diplomes o títols que hauran estat homologats per la Generalitat Valenciana.  
11.2. Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
11.3. Els aspirants podran utilitzar, en el desplegament de les proves selectives, siguen aquestes escrites o orals, qualsevol de les dues llengües oficials en la Comunitat Valenciana.  
12. Publicitat  
Tret dels casos en què expressament es determine el contrari, les publicacions de les diferents actuacions relatives a la convocatòria es realitzaran al tauler d'anuncis de la seu central del Servei Valencià de Salut, i els terminis comptaran a partir de la data de la diligència d'exposició a l?esmentat tauler d'anuncis de l'acte en qüestió. Això no obstant, i a l?efecte exclusiu d'informació als concursants, es trametran còpies d'aquestes publicacions a les Delegacions del Servei Valencià de Salut a Alacant, Castelló i València. El Tribunal podrà determinar la conveniència d'utilitzar altres mitjans a l?exclusiu efecte d'informació. La fase d'oferta d'integració serà anunciada, en tot cas, en les institucions sanitàries Obertes afectades.  
13. Recursos  
Contra les resolucions del director del Servei Valencià de Salut relatives a la convocatòria, al tràmit i a la resolució d'aquestes proves es podrà interposar recurs de reposició, en el termini d'un mes comptador a partir de l?endemà de la publicació de l'acte recorregut, davant el director del Servei Valencià de Salut. Contra els actes de tràmit que siguen susceptibles de recurs d'alçada es podrà interposar tal recurs davant el director del Servei Valencià de Salut en el termini de 15 dies a partir de la data de l'acte recorregut. Les resolucions d'ambdós recursos podran ser impugnades davant la Jurisdicció Contenciosa Administrativa.  
ANNEX I/I  
Barem per a la provisió de vacants de personal facultatiu dels serveis jerarquitzats de les institucions sanitàries de la Seguretat Social dependents del Servei Valencià de Salut  
ANNEX I/I  
Barem per a la provisió de vacants de personal  
facultatiu dels serveis jerarquitzats de les institucions  
sanitàries de la Seguretat Social dependents  
del Servei Valencià de Salut  
I. Per cada matrícula d'honor o excel·lent durant els estudis de llicenciatura.   
(No s'hi han de considerar com a assignatures valorables: religió, formació política,  
educació física i idioma) 0.1  
II. Grau de llicenciatura. (Si premi extraordinari o excel·lent, 0'5 punts més) 1  
III Per cada excel·lent o matrícula d'honor en els cursos monogràfics del doctorat 0.1  
III. bis. Per cada 8 crèdits corresponents a cursos monogràfics del doctorat 0.1  
IV. Grau de doctor (si excel·lent o cum laude, 1 punt) 3  
V. Titulats superiors que hagen complit el període complet de formació   
com a residents en l?especialitat de què es tracte 6  
VI. Titulats superiors que hagen complit el període complet de formació   
com a residents en un centre estranger amb programa reconegut de   
docència per a postgraduats en les especialitats de què es tracte, i amb   
títol revalidat pel Ministeri d'Educació i Ciència 6  
VII. Per cada mes de serveis prestats en serveis jerarquitzats d'Institucions  
Sanitàries gestionades o administrades per entitats gestores de la Seguretat   
Social o en institucions sanitàries d'una país estranger realitzades en virtut de   
conveni o d?acords d?assistència sanitària amb l?esmentat país, l?exercici del   
qual haja estat expressament autoritzat al facultatiu en qüestió pel Ministeri de   
Sanitat i Consum (fins un màxim de 5 punts) 0.1  
VIII. Per cada mes de serveis prestats en serveis no jerarquitzats de la Seguretat Social   
en la corresponent especialitat (fins un màxim de 5 punts) 0.05  
IX. Catedràtic d'una facultat de medicina, farmàcia o   
estomatologia de l?especialitat de què es tracte 8  
X. Professor numerari de la facultat de medicina, farmàcia  
o estomatologia de l?especialitat de què es tracte 6  
XI. Cap de departament o de servei amb nomenament en  
propietat, dels serveis jerarquitzats de la Seguretat  
Social, o d'hospitals amb programa acreditat per a la   
docència per la comissió nacional de l?especialitat de  
què es tracte 8  
XII. Cap de secció amb nomenament en propietat dels serveis  
jerarquitzats de la Seguretat Social o d'hospitals amb   
programa acreditat per a la docència per la comissió  
nacional de l?especialitat de què es tracte 7  
XIII. Farmacèutic, químic o metge adjunt, amb nomenament  
en propietat dels serveis jerarquitzats de la Seguretat   
Social, o d?hospitals amb programa acreditat per a la  
Docència per la comissió nacional de l'especialitat de   
què es tracte. 6  
XIV. Metges o farmacèutics inspectors, por oposició, del  
cos sanitari de la Seguretat Social, per a l?especialitat   
de medicina preventiva, els primers i per a places de   
farmàcia hospitalària els segons 6  
XV. Metge especialista, amb nomenament en propietat, en  
les institucions sanitàries obertes de la Seguretat Social  
i metges d'urgència hospitalària 3  
XVI. Máster en salut pública en un centre amb programa  
reconegut de docència, per a l'especialitat de medicina  
preventiva 1  
XVII. Per treballs científics publicats i aportacions a   
reunions científiques, sobre l'especialitat de què es   
tracte (fins un màxim de 10 punts)   
Seran excloents entre si les puntuacions obtingudes aplicant els punts del barem atorgats des de l'apartat 9 al 15, ambdós inclusivament, i es computarà únicament la puntuació més alta obtinguda mitjançant la seua aplicació als dits apartats. Així mateix, la puntuació obtinguda aplicant els punts del barem atorgats des dels apartats 7 al 8, ambdós inclusivament, no podran ultrapassar d'un màxim de 5 punts.


Còpia Permalink ELI